নাগালেণ্ডৰ পৰা নামি অহা ধলে গোলাঘাটৰ সৰুপথাৰ বৰপথাৰৰ লগতে বোকাখাত মহকুমাৰ নুমলীগড়ৰ বিস্তীৰ্ণ অঞ্চল প্লাৱিত কৰাত এতিয়া বিভিষিকাময় পৰিস্থিতিৰ উদ্ভৱ হোৱাৰ সমান্তৰালকৈ ধনশিৰি নদীৰ প্ৰলয়ংকাৰী বানে পুনৰ প্ৰাণ ল'লে এজন লোকৰ।
ধনশিৰি নদীৰ জলপৃষ্ঠ অভাৱনীয় ভাৱে বৃদ্ধি পোৱাত বোকাখাত মহকুমাৰ বিভিন্ন অঞ্চলত ৰাইজৰ মাজত হাহকাৰ পৰিস্থিতিৰ উদ্ভৱ হোৱাৰ সময়তে মহকুমাটোৰ চিনাকানত পানীত পৰি পুনৰ এজন লোকৰ মৃত্যু হোৱা ঘটনাই সমগ্ৰ অঞ্চলটোতে শোকৰ ছাঁ পেলাইছে।
অৱশ্যে মৃত্যুৰ কাৰণ এতিয়াও জানিব পৰা হোৱা নাই যদিও পৰিয়াল কেন্দ্ৰিক সংঘাতৰ বাবেই নিতাৰাম দাসে পানীত জপিয়াই আত্মহত্যা কৰাৰ সন্দেহ প্ৰকাশ কৰিছে স্থানীয় লোকে। এতিয়া আৰক্ষীৰ অনুসন্ধানতহে পোহৰলৈ আহিব প্ৰকৃত সত্য।
উল্লেখযোগ্য যে নিতাৰাম দাসৰ লগতে ধনশিৰি নদীৰ বাঢ়নি বানত এতিয়ালৈকে দুজন লোকে কৰুণ মৃত্যুক সাবটিবলগীয়া হোৱাৰ উপৰি এজন লোক নিৰুদ্দেশ হৈ থকা ঘটনাই স্বাভাৱিকতে বোকাখাত মহকুমাবাসীৰ মাজত উদ্বিগ্নতা তথা শংকা বৃদ্ধি পাইছে।
ইফালে আজি পুৱাৰ পৰা বোকাখাতৰ নুমলীগড়ত ধনশিৰি নদীৰ পানী সামান্য পৰিমানে হ্ৰাস পোৱা বুলি প্ৰশাসনে জনায়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
